CELEX: 62010TN0274
Language: lv
Date: 2010-06-22 00:00:00
Title: Lieta T-274/10: Prasība, kas celta 2010. gada 22. jūnijā — Suez Environnement un Lyonnaise des eaux France /Komisija

28.8.2010   
            
            
               LV
            
            
               Eiropas Savienības Oficiālais Vēstnesis
            
            
               C 234/43
            
         Prasība, kas celta 2010. gada 22. jūnijā — Suez Environnement un Lyonnaise des eaux France/Komisija
   (Lieta T-274/10)
   ()
   2010/C 234/78
   Tiesvedības valoda — franču
   
      Lietas dalībnieki
   
   
      Prasītāji: Suez Environnement Company (Parīze, Francija) un Lyonnaise des eaux France (Parīze) (pārstāvji — P. Zelenko un O. D'Ormesson, avocats)
   
      Atbildētāja: Eiropas Komisija
   
      Prasītāju prasījumi:
   
   
               —
            
            
               atcelt apstrīdēto lēmumu par pārbaudi un/vai pārbaudes 2010. gada 6. aprīļa mandātu;
            
         
               —
            
            
               atcelt visus aktus, kuri ir pieņemti, pamatojoties uz pārbaudēm, kas ir veiktas saskaņā ar šo nelikumīgo lēmumu un mandātu;
            
         
               —
            
            
               izdot rīkojumu it īpaši atdot atpakaļ visus dokumentus, kuri tika izņemti veikto pārbaužu laikā, pretējā gadījumā nosakot, ka Vispārējā tiesa atcels Komisijas lēmumu pēc būtības, un
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Šajā lietā prasītāji lūdz atcelt Komisijas 2010. gada 23. marta Lēmumu C(2010)1984/4, ar kuru tika izdots rīkojums Suez Environnement un citiem tās pārbaudītajiem uzņēmumiem, tostarp Lyonnaise des eaux France, pakļauties pārbaudei saskaņā ar Padomes Regulas Nr. 1/2003 20. panta 4. punktu, kas tika izdots procedūrā par LESD 101. panta piemērošanu attiecībā uz ūdens un uzkopšanas pakalpojumu sniegšanas tirgu. (1)
   
   Savas prasības pamatojumam prasītāji norāda trīs pamatus, kas attiecas uz:
   
               —
            
            
               pamattiesību un pamatbrīvību pārkāpumu, it īpaši domicila aizsardzības pārkāpumu, jo prasītājiem netika paziņota valsts tiesas atļauja, tādējādi tiem liedzot jebkādas pamatgarantijas, piemēram, iespēju pārbaužu norises laikā vērsties tiesā un iespēju izmantot parastos tiesību aizsardzības līdzekļus šādas atļaujas pārsūdzēšanai;
            
         
               —
            
            
               samērīguma principa pārkāpumu, jo lēmuma par pārbaudi spēkā esamība nav ierobežota un tam ir ļoti plaša piemērojamība;
            
         
               —
            
            
               to, ka pārbaudes mandātā, kurš bija lēmuma par pārbaudi pielikumā, nav ietvertas neatkarības un objektivitātes pietiekamas garantijas tiktāl, ciktāl tajā ir norādīti Komisijas darbinieki, kas pārbaudīja konfidenciālo informāciju, ko prasītāja Lyonnaise des eaux France agrāk nosūtīja Komisijai koncentrācijas paziņošanas procedūras ietvaros.
            
         
      (1)  Lieta COMP/B-1/39.756